Diari Oficial de la Generalitat Valenciana


Sumari del DOGV 6122, del 14-10-2009 (2009/11636)

Informació pública de la retaxació de càrregues del Programa d'Actuació Integrada de la unitat d'execució UE-3 de Soneja.
-------------------------------------------------------------------------------------------------------------------------

### Dades del document

Número de DOGV
:   6122

Data del DOGV
:   14-10-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/11608


Data del document
:   30-07-2009

Organisme emissor
:   Ajuntament de Soneja

Tipus de document
:   Informació Pública

Descriptors 

:   * Soneja
    * pla d'urbanisme
    * administració local

Informació pública de la retaxació de càrregues del Programa d'Actuació Integrada de la unitat d'execució UE-3 de Soneja. [2009/11976]  
L'Ajuntament en Ple, en sessió de data 29 de juliol de 2009, entre altres, va adoptar l'acord següent:  
«Vista la sol·licitud de retaxació de càrregues corresponent al PAI de la UE-3 de Soneja, presentada per la mercantil Hermanos Ventura, SL.  
Resultant que amb data 29 de juliol de 2004 el Ple de l'Ajuntament de Soneja va acordar aprovar el Programa d'Actuació Integrada i l'avantprojecte d'urbanització de la unitat d'execució UE-3, presentada per la mercantil Hermanos Ventura, SL.   
Resultant que amb data 7 de setembre de 2004, el Ple de l'Ajuntament de Soneja va acordar adjudicar a la mercantil Hermanos Ventura, SL, l'execució del programa per al desenvolupament del PAI de la UE-3 de Soneja, acceptant la subrogació sol·licitada, conforme a la proposició presentada en data 2 de juny de 2004, que estima el cost de les obres d'urbanització en la quantitat de 1.408.315,86 euros (un milió quatre-cents huit mil tres-cents quinze euros amb huitanta-sis cèntims), IVA inclòs.  
Atés que la mercantil Hermanos Ventura, SL sol·licita amb data 6 de maig de 2009 l'inici de la tramitació de l'expedient de retaxació de càrregues del PAI de la unitat d'execució UE-3 del Pla General d'Ordenació Urbana (PGOU) de Soneja, de la quantitat de 273.286,97 € (IVA no inclòs) dels quals 171.479,64 € corresponen a revisió de preus i 101.807,33 € a causes sobrevingudes, ja que era una càrrega impossible de preveure per l'urbanitzador en el moment de presentar la proposició juridicoeconòmica.  
Atés que per Resolució de l'Alcaldia de data 29 de maig de 2009 es resol suspendre el termini per a resoldre el procediment de tramitació de retaxació de càrregues de la unitat d'execució UE-3, abans d'acordar la informació pública, a l'empara de l'article 42.5.a) de la Llei de Règim Jurídic de les Administracions Públiques i del Procediment Administratiu Comú, i, en conseqüència, requerir a l'urbanitzador Hermanos Ventura, SL perquè complete la memòria de retaxació de càrregues, d'acord amb l'article 390.1.a) del Reglament d'Ordenació i Gestió Territorial i Urbanística (ROGTU).  
Atés que en data 5 de juny de 2009 Hermanos Ventura, SL presenta la documentació requerida.  
Considerant el que disposen els articles 390 i següents del Decret 67/2006, de 12 de maig, del Consell de la Generalitat Valenciana, que aprova el Reglament d'Ordenació i Gestió Territorial i Urbanística i el que establix l'article 168 de la Llei 16/2005, de 30 de desembre, de la Generalitat, Urbanística Valenciana.  
Aquest ajuntament en ple, per unanimitat dels cinc membres presents, dels nou que legalment componen la corporació, acorda:  
Exposar al públic l'expedient i la memòria justificativa de la retaxació de càrregues d'urbanització de la UE-3, amb la rectificació dels costos de les obres d'urbanització produïdes, per un total de 317.012,89 euros, IVA inclòs, perquè durant el termini de 15 dies hàbils, comptadors a partir de la publicació de l'anunci en el DOCV, o el rebut de la notificació individual si aquesta fóra posterior, els interessats puguen examinar l'expedient i formular les al·legacions que estimen pertinents davant d'aquest ajuntament».  
Cosa que faig pública per a coneixement general.  
Soneja, 30 de juliol de 2009.- L'alcalde: Benjamín Escriche Rivas.